《挽王信伯先生 其二》
宋代·杨邦弼

梁木俄摧坏，嗟吁丧大贤。典刑看肖子，道学付谁传。

一代风流尽，千年物论先。师言犹在耳，身敢坠周旋。

作者简介：建宁浦城人，徙家居吴，字良佐。杨亿四世孙。高宗绍兴十二年进士。为太学博士，调通判信州，寻以大理卿改湖南漕，迁秘书丞、著作佐郎。两迁礼部，官至起居郎、中书舍人。尝从王蘋游，探研理学。